L'Attentat (film, 1972)
<s>L'Attentat () je francusko-italijansko-zapadnonjemački triler film snimljen 1972. godine u režiji Yvesa Boisseta.</s><s>Film je bio inspiriran stvarnim događajima koji su zbili u Francuskoj nekoliko godina ranije, odnosno nikad razjašnjenim nestankom prognanog marokanskog ljevičarskog političara Mehdija Ben Barke.</s><s>Radnja prikazuje kako je Sadiel (čiji lik tumači Gian Maria Volontè), vođa opozicije neimenovane magrepske zemlje na prevaru iz izgnanstva u Švicarskoj doveden u Francuskoj gdje je, uz sudjelovanje francuskih sigurnosnih službi, otet i predan režimskim agentima na čelu s ministrom unutrašnjih poslova pukovnikom Kassarom (čiji lik tumači Michel Piccoli) koji će ga mučiti i ubiti.</s><s>Protagonist, koga tumači Jean-Louis Trintignant, je francuski intelektualac koji je bez svog znanja sudjelovao u klopci te koji, mučen grižnjom savjesti, odlučuje raskrinkati zavjeru, ne znajući da će i sam postati metom moćnika koji nastoje zataškati skandal.</s>

<s>L'Attentat se svojim stilom i tematikom oslanjao na tada među evropskim filmašima izuzetno popularan trend politički angažiranog trilera gdje se, u pravilu sa ljevičarskih pozicija kritički prikazivala politika i rad sigurnosnih službi u vodećim zapadnim zemljama.</s><s>L'Attentat, kome je svemu tome dodao naličje Hladnog rata u zemljama Trećeg svijeta, odnosno teme kao što su neokolonijalizam, korupcija i sistematsko kršenje ljudskih prava, se osim toga odlikovao i izuzetno impresivnom glumačkom postavom, uključujući Trintignanta i Volontea, koji su već tada postali svojevrsni specijalisti za uloge takvog tipa.</s><s>Usprkos toga, na kritičare nije ostavio previše dobar dojam, a što se najčešće tumačilo previše didaktičnim scenarijem, odnosno protagonistom koji zavjeru sporije razumije od same publike.</s>

<s>Uloge
Jean-Louis Trintignant ...</s><s>François Darien - nestabilni intelektualac
Michel Piccoli ...</s><s>Pukovnik Kassar - ministar unutrašnjih poslova magrepske zemlje
Jean Seberg ...</s><s>Edith Lemoine - ljevičarska bolničarka
Gian Maria Volontè ...</s><s>Sadiel - prognani vođa napredne opozicije magrepske zemlje
Michel Bouquet ...</s><s>Maïtre Lempereur - korumpirani advokat
Bruno Cremer ...</s><s>Master Michel Vigneau - advokat Sadiel
Daniel Ivernel ...</s><s>Antoine Acconetti - gansgter
Philippe Noiret ...</s><s>Pierre Garcin - službenik za vezu u ORTF
Francois Perier ...</s><s>Komesar Rene Rouannat - pošteni policajac
Roy Scheider ...</s><s>Michael Howard - dopisnik američke TV-kuće
Jacques François ...</s><s>Lestienne - šef francuske tajne službe
Jean Bouise ... visoko rangirani francuski funkcionar koji prati slučaj</s>

<s>Vanjske veze</s>

<s>Francuski filmovi
Italijanski filmovi
Zapadnonjemački filmovi
Triler filmovi
Špijunski filmovi
Politički filmovi</s>

